CELEX: 32013D0506
Language: bg
Date: 2013-10-01 00:00:00
Title: 2013/506/ЕС: Решение за изпълнение на Комисията от 1 октомври 2013 година относно финансовия принос на Европейския съюз през 2013 г. към националните програми за събиране, управление и използване на данни в сектор „Рибарство“ на 9 държави членки (Белгия, Естония, Ирландия, Гърция, Франция, Кипър, Нидерландия, Полша и Португалия) (нотифицирано под номер C(2013) 6255)

17.10.2013   
            
            
               BG
            
            
               Официален вестник на Европейския съюз
            
            
               L 276/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 1 октомври 2013 година
   относно финансовия принос на Европейския съюз през 2013 г. към националните програми за събиране, управление и използване на данни в сектор „Рибарство“ на 9 държави членки (Белгия, Естония, Ирландия, Гърция, Франция, Кипър, Нидерландия, Полша и Португалия)
   (нотифицирано под номер C(2013) 6255)
   (само текстовете на английски, гръцки, естонски, нидерландски, полски, португалски и френски език са автентични)
   (2013/506/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 24, параграф 1 от него,
   като има предвид, че:
   
               (1)
            
            
               В Регламент (ЕО) № 861/2006 се определят условията, при които държавите членки могат да получат финансова подкрепа от Европейския съюз за разходи, извършени в рамките на техните национални програми за събиране и управление на данни.
            
         
               (2)
            
            
               Тези програми следва да бъдат изготвяни в съответствие с Регламент (ЕО) № 199/2008 на Съвета от 25 февруари 2008 г. за установяване на общностна рамка за събиране, управление и използване на данни в сектор „Рибарство“ и за подкрепа на научните консултации във връзка с Общата политика в областта на рибарството (2) и с Регламент (ЕО) № 665/2008 на Комисията (3).
            
         
               (3)
            
            
               България, Дания, Германия, Италия, Латвия, Литва, Малта, Румъния, Словения, Финландия и Швеция не са изменили за 2013 г. своите национални програми за периода 2011—2013 г. Комисията ще вземе решение относно приноса към тези национални програми за 2013 г. чрез решение за изпълнение на Комисията, което е в процес на приемане.
            
         
               (4)
            
            
               Съгласно разпоредбите на член 4, параграфи 4 и 5 от Регламент (ЕО) № 199/2008 Белгия, Естония, Ирландия, Гърция, Франция, Кипър, Нидерландия, Полша и Португалия представиха национални програми за събирането, управлението и използването на данни в сектор „Рибарство“ за 2011—2013 г. Тези програми бяха одобрени през 2011 г. в съответствие с член 6, параграф 3 от Регламент (ЕО) № 199/2008.
            
         
               (5)
            
            
               Ирландия внесе изменения в националната си програма за 2013 г. в съответствие с член 5, параграф 2 от Регламент (ЕО) № 199/2008. През 2013 г. Комисията одобри тези изменения в съответствие с член 6, параграф 3 от Регламент (ЕО) № 199/2008.
            
         
               (6)
            
            
               Същите държави членки представиха годишни бюджетни прогнози за 2013 г. в съответствие с член 2, параграф 2 от Регламент (ЕО) № 1078/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 861/2006 на Съвета във връзка с разходите, направени от държавите-членки за събиране и управление на основни данни за рибарството (4). Комисията направи оценка на годишните бюджетни прогнози на държавите членки, както е определено в член 4 от Регламент (ЕО) № 1078/2008, като взе предвид одобрените национални програми.
            
         
               (7)
            
            
               В член 5 от Регламент (ЕО) № 1078/2008 се постановява, че Комисията одобрява годишната бюджетна прогноза и взема решение относно годишния финансов принос на Съюза към всяка национална програма в съответствие с процедурата, определена в член 24 от Регламент (ЕО) № 861/2006, и въз основа на резултата от оценката на годишните бюджетни прогнози, както е посочено в член 4 от Регламент (ЕО) № 1078/2008.
            
         
               (8)
            
            
               В член 24, параграф 3, буква б) от Регламент № 861/2006 се постановява, че процентът на финансовия принос се определя с решение на Комисията. В член 16 от същия регламент се предвижда, че финансовите мерки на Съюза в областта на събирането на основни данни не надвишават 50 % от разходите, извършени от държавите членки по изпълнението на програмата за събиране, управление и използване на данни в сектор „Рибарство“.
            
         
               (9)
            
            
               Настоящото решение представлява решение за финансиране по смисъла на член 84, параграф 2 от Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза (5).
            
         
               (10)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният общ размер на финансовия принос на Съюза, който се отпуска на всяка държава членка за събирането, управлението и използването на данни в сектор „Рибарство“ за 2013 г., и процентът на финансовия принос на Съюза са определени в приложението.
   Член 2
   Адресати на настоящото решение са Кралство Белгия, Република Естония, Ирландия, Република Гърция, Френската република, Република Кипър, Кралство Нидерландия, Република Полша и Португалската република.
   
      Съставено в Брюксел на 1 октомври 2013 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 160, 14.6.2006 г., стр. 1.
   
      (2)  ОВ L 60, 5.3.2008 г., стр. 1.
   
      (3)  ОВ L 186, 15.7.2008 г., стр. 3.
   
      (4)  ОВ L 295, 4.11.2008 г., стр. 24.
   
      (5)  ОВ L 298, 26.10.2012 г., стр. 1.
   
      ПРИЛОЖЕНИЕ
      
         НАЦИОНАЛНИ ПРОГРАМИ 2011—2013 Г.
      
      
         ДОПУСТИМИ РАЗХОДИ И МАКСИМАЛЕН ПРИНОС НА ЕС ЗА 2013 Г.
      
      
                  (EUR)
               
            
                  Държава членка
               
               
                  Допустими разходи
               
               
                  Максимален финансов принос на ЕС
                  (в размер на 50 %)
               
            
                  Белгия
               
               
                  1 908 116,52
               
               
                  954 058,26
               
            
                  Естония
               
               
                  419 817,33
               
               
                  209 908,67
               
            
                  Ирландия
               
               
                  6 789 727,28
               
               
                  3 394 863,64
               
            
                  Гърция
               
               
                  3 746 777,00
               
               
                  1 873 388,50
               
            
                  Франция
               
               
                  13 156 764,55
               
               
                  6 578 382,28
               
            
                  Кипър
               
               
                  210 953,08
               
               
                  105 476,54
               
            
                  Нидерландия
               
               
                  5 068 872,00
               
               
                  2 534 436,00
               
            
                  Полша
               
               
                  835 480,23
               
               
                  417 740,11
               
            
                  Португалия
               
               
                  2 847 270,00
               
               
                  1 423 635,00
               
            
                  Общо
               
               
                  34 983 777,99
               
               
                  17 491 888,99